.my

.my er Malaysias nasjonale toppnivådomene (ccTLD) for internett.

Malaysian Network Information Centre (MYNIC) er for tiden registreringsenhet og registrar for domenet, med ansvar for registrering, fakturering, systemadministrasjon, retningslinjer og drift av domenet. MYNIC var tidligere en avdeling av MIMOS Berhad, et statlig forsknings- og utviklingsselskap, før det ble skilt ut som eget selskap 24. mai 2006.

Registrering 
Registrering av .my-domener gjøres på tredje nivå, under generisk kategoriserte subdomener på andre nivå. Følgende subdomener på andre nivå er tilgjengelige:
 .com.my, for kommersielle organisasjoner og selskaper.
 .net.my, for nettverksrelaterte organisasjoner og selskaper.
 .org.my, for organisasjoner og aktiviteter som ikke faller inn under andre kategorier.
 .gov.my, kun for organisasjoner under den Malaysiske regjeringen.
 .edu.my, kun for Malaysiske utdanningsorganisasjoner.
 .mil.my, kun for Malaysiske militære organisasjoner.
 .name.my, kun for personlig bruk av Malaysiske privatpersoner.

Subdomenet .name.my er spesifikt reservert for privatpersoners personlige domener, og registrering i alle andre subdomener er forbeholdt selskaper og organisasjoner.

Unntak fra regelen om tredjenivå-registrering er MIMOS' offisielle nettsted  (mimos.my) og Jaring (jaring.my) (et tidligere datterselskap av MIMOS).

MYNIC har restriksjoner på bruk av visse navn, i ethvert språk inkludert engelsk og Malay. Blant de ordene som ikke kan brukes er:

 Navn på land eller Malaysias delstater, samt andre velkjente navn, så som «Malaysia», «Melaka» eller «Johore», som bare kan brukes av myndighetene i den aktuelle staten eller personer som er autorisert av den aktuelle staten.
 Uttrykk som er sensitive for Malaysias hovedreligioner, så som «islam», «Buddha», «hindu» eller «christianity».
 Ord som er «obscøne, skandaløse, uanstendige, støtende eller i motsetning til malaysiske offentlige normer».
 «Bank» eller «finance company» (og enhver avledning av ordene), med mindre det foreligger tillatelse fra finansministeren, i henhold til malaysisk lov.

Se også 
 Domenenavn
 Landskoder (internett)
 Toppnivådomene

Eksterne lenker 
 IANA .my whois informasjon
 myNIC – Malaysia's Registreringsnettsted for .my domenet 
 Krav til .my domeneregistrering 

Nasjonale toppnivådomener
Malaysia

sv:Toppdomän#M